На основу чл. 11. и 22. став 4. Покрајинске скупштинске одлуке о буџету АП Војводине за 2018. годину („Службени лист АПВ“, брoj 57/2017) у вези с Покрајинском скупштинском одлуком о Програму мера подршке за спровођење пољопривредне политике за развој села на територији АП Војводине у 2018. години („Службени лист АПВ“, број 57/2017) и Пословником о раду комисије за израду конкурса и правилника и поступања по конкурсима расписаних у Покрајинском секретаријату за пољопривреду, водопривреду и шумарство, Покрајински секретаријат за пољопривреду, водопривреду и шумарство (у даљем тексту:Покрајински секретаријат) расписује

**К О Н К У Р С**

**ЗА ДОДЕЛУ БЕСПОВРАТНИХ СРЕДСТАВА ЗА ОПРЕМАЊЕ СТОЧАРСКИХ ФАРМИ У АП ВОЈВОДИНИ У 2018.**

**ГОДИНИ**

**1. ЦИЉ И ПРЕДМЕТ КОНКУРСА**

Циљ Конкурса је повећање ефикасности, конкурентности и одрживости производње на фармама у Аутономној покрајини Војводини у 2018. години.

Предмет конкурса је додела бесповратних средстaва за суфинансирање: опремања говедарских

фарми, опремања свињарских фарми, опремања овчарских фарми, опремања козарских фарми, опремања живинарских фарми, набавкe опреме за мужу, набавкe опреме за хлађење и складиштење млека, набавке опреме за изђубравање, набавка опреме за припрему, руковање и дистрибуцију концентроване и кабасте сточне хране на газдинству.

**2. ВИСИНА СРЕДСТАВА И НАМЕНА ПОДСТИЦАЈНИХ СРЕДСТАВА**

 За реализацију Конкурса за доделу бесповратних средстава за опремање сточарских фарми у АП

Војводини у 2018. години предвиђен је укупан износ до 50.000.000,00 динара.

Бесповратна средства за oпремање сточарских фарми по овом Конкурсу утврђују се у износу до **60%** до прихватљивих трошкова инвестиције , за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене бесповратна средства за подршку инвестиција по овом конкурсу утврђују се у износу до **70%** од укупних прихватљивих трошкова ивестиције. Приликом обрачуна, узима се вредност инвестиције без пореза на додату вредност (ПДВ).

**Максималан** износ бесповратних средстава по једној пријави не може прећи **2.000.000,00 динара**, односно **2.200.000,00** **динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

**Минималан** износ бесповратних средстава по једној пријави износи **50.000,00** **динара**, односно у

разматрање ће бити узете пријаве чија је вредност инвестиције једнака или већа од **100.000,00 динара**.

Приликом разматрања поднетих пријава за остваривање бесповратних средстава, признаваће се само инвестиције реализоване након 01.01.2018. године, као и опрема купљена након тог датума, што мора бити документовано рачунима са спецификацијом опреме, отпремницама, изводима из банке, гарантним листовима, царинским декларацијама, уколико је реч о опреми из увоза и другим доказима који носе датум након 01.01.2018. године.

Бесповратна средства која се додељују по овом конкурсу намењена су за следеће:

1. ***Опремање говедарских фарми***:

* Боксеви за смештај музних крава,
* боксеви за смештај товних јунади,
* подови за лежишта,
* појилице,
* термо појилице,
* електричне пастирице,
* вентилација,
* музилице,
* системи за мужу,
* лактофризи,
* кућица за смештај телади ‒ боксеви за телад (појединачни и групни).

2. ***Опремање свињарских фарми***:

* боксеви за прашење,
* укљештење,
* простирке, подови за стаје,
* грејне плоче,систем грејања
* боксеви за прасад,
* боксеви за тов свиња (са хранилицом), хранилице , појилице, линије за храњење, вентилација.

3. **Опремање овчарских и козарских фарми**:

* појилице,
* термо-појилице,
* електричне пастирице,
* хранилице,
* музилице,
* системи за мужу,
* лактофризи.

4. ***Опремaњe живинарских фарми*:**

* хранилице,
* линије за храњење,
* појилице,
* линија напајања,
* вентилација,
* панели за хлађење,
* клапне,грејање.

5. ***Набавка опреме за припрему, руковање и дистрибуцију концентроване и***

***кабасте сточне хране на газдинству***

* екструдер,
* млин чекићар,
* мешаона
* пелетирка
* балирка за сено

***6. Орема за изђубравање***

* скрепери и сепаратори,
* уређаји за мешање осоке и течног стајњака,
* пумпе за пражњење танкова,
* сепаратори за осоку и течни стајњак
* специјализована опрема за транспорт чврстог стајњака,полутечног и течног стајњака
* пратећа опрема за полутечни и течни стајњак

Корисник подстицајних средстава може поднети само једну пријаву по једној категорији животиња.

**3. КОРИСНИЦИ СРЕДСТАВА**

Право на подстицаје остварују лица која су уписана у Регистар пољопривредних газдинстава и налазе се у активном статусу, и то :

1. **физичко лице**:

 - носилац регистрованог комерцијалног породичног пољопривредног газдинстава;

 - предузетник носилац регистрованог комерцијалног породичног пољопривредног газдинстава;

2. **правно лице**:

- привредно друштво;

- земљорадничка задруга.

Привредно друштво може остварити право на подстицаје ако је разврстано у микро и мало правно

лице, у складу са законом којим се уређује рачуноводство.

**4. УСЛОВИ ЗА УЧЕШЋЕ НА КОНКУРСУ**

**За физичка лица и правна лица:**

1. регистровано пољопривредно газдинство мора да буде уписано у Регистар пољопривредних

газдинства и да се налази у активном статусу ( основни подаци и подаци о површинама и производњи);

1. подносилац пријаве мора имати пребивалиште на територији јединице локалне самоуправе с

територије АП Војводине, односно подносиоци пријаве ‒ правна лица морају имати седиште на

територији јединице локалне самоуправе с територије АП Војводине, с тим што и место

реализације инвестиције мора бити на територији јединице локалне самоуправе с територије АП

Војводине;

1. подносилац пријаве мора бити власник животиње или је власник животиње члан његовог породичног пољопривредног газдинства;
2. подносилац пријаве мора имати објекат за смештај животиња;
3. подносилац пријаве мора регулисати обавезе по решењима о накнадама за одводњавање/наводњавање закључно са 2017-ом годином;
4. подносилац пријаве мора регулисати доспеле пореске обавезе закључно са 2017. годином (издато од стране надлежног органа јединице локалне самоуправе где се налази предметна инвестиција, ако се пребивалиште подносиоца пријаве налази на територији друге локалне самоуправе онда треба доставити напред наведено уверење и од те локалне самоуправе);
5. подносилац пријаве мора измирити доспеле обавезе по уговорима о закупу пољопривредног

земљишта у државној својини закључно са 2017-ом годином;

1. подносилац пријаве за инвестицију за коју подноси пријаву не сме користити подстицаје по неком

другом основу (субвенције, подстицаји) за исту намену, односно иста инвестиција не сме бити

предмет другог поступка за коришћење подстицаја, осим подстицаја у складу с посебним прописом

којим се уређује кредитна подршка регистрованим пољопривредним газдинствима;

1. подносилац пријаве не сме имати неиспуњених уговорних обавеза према Покрајинском секретаријату за пољопривреду, водопривреду и шумарство (у даљем тексту: Секретаријат), као ни према Министарству пољопривреде, шумарства и водопривреде, на основу раније потписаних уговора;
2. подносилац пријаве и добављач опреме не могу да представљају повезана лица ‒ у смислу чланa 62. Закона о привредним друштвима („Службени гласник”, бр. 36/11 и 99/11 и 83/14 и 5/15);
3. плаћање мора да се врши на текући рачун добављача или готовински, а плаћања путем компензације и цесије неће бити призната;

**Додатни услови за предузетнике:**

1. предузетник мора бити регистрован у Агенцији за привредне регистре;

**Додатни услови за правна лица**:

1. правно лице мора бити регистровано у Агенцији за привредне регистре;
2. не сме бити покренут поступак стечаја и/или ликвидације;
3. мора бити разврстано у микро и мало правно лице, у складу са законом којим се уређује рачуноводство;
4. задруге морају имати обављену задружну ревизију

**4. 1. СПЕЦИФИЧНИ УСЛОВИ ЗА УЧЕШЋЕ НА КОНКУРСУ**

Подносилац пријаве,

***за сектор млеко***: може имати највише 1-19 млечних крава и потврду за одговарајућу категорију животиња издату од надлежне ветеринарске службе.

***за сектор месо***: мање од 20 јунади у тову, односно мање од 150 оваца/коза, односно мање од 30 крмача, односно мање од 100 товљеника свиња,односно мање од 4000 комада пилића бројлера и потврду за одговарајућу категорију животиња издату од надлежне ветеринарске службе.

5. **ВРЕМЕНСКИ ОКВИР КОНКУРСА**

Конкурс је отворен до утрошка средстава, а закључно са 15.05.2018. године.

**6. ПОТРЕБНА ДОКУМЕНТАЦИЈА**

**За физичка лица и правна лица:**

1. читко попуњен образац пријаве са обавезним потписом, док је за правна лица обавезан печат подносиоца (са изјавом о прибављању докумената о којој се води службена евиденција);
2. фотокопија личне карте или очитана чипована лична карта носиоца регистрованог пољопривредног газдинства или овлашћеног лица у правном лицу;
3. оригинал Извод из Регистра пољопривредних газдинстава који издаје Управа за трезор (прва страна Извода РПГ са основним подацима као и друге стране извода са подацима о површинама и броју животиња , не старији од 30 дана);
4. потврда о броју грла за одговарајућу категорију животиња, издата од стране надлежне ветеринарске службе;
5. решење да је објекат уписан у Регистар објеката за узгој, држање и промет животиња
6. оверена фотокопија уговора о закупу објекта, уколико није власник објекта ‒ који обухвата период од минимално пет (5) година од момента подношења захтева за коришћење бесповратних средстава;
7. оригинал рачун за набавку предметне инвестиције. Спецификација опреме треба да садржи основне карактеристике машина и опреме (подаци исказани у обрасцу пријаве морају бити исти као у рачуну);
8. отпремницу за набавку предметне инвестиције за коју је, у складу са посебним прописима, утврђена обавеза издавања отпремнице;
9. доказ о извршеном плаћању предметне инвестиције и то потврду о преносу средстава и извод оверен од стране банке, а у случају када је физичко лице извршило готовинско или плаћање картицом може доставити само фискални исечак;
10. фотокопија уговора о кредиту, уколико је предметна инвестиција набављена путем кредита;
11. фотокопија гарантног листа за опрему за коју је то предвиђено важећим прописима;
12. јединствену царинск~~а~~у исправу (уколико је подносилац пријаве директни увозник) - не старија од 01.01.2018. године;
13. за инвестиције које су преко 500.000,00 динара, може се поднети предрачун са спецификацијом опреме, а коначан оригинал рачун мора бити идентичан предрачуну по износу, спецификацији и добављачу опреме;
14. доказ o регулисаној накнади за одводњавање/наводњавање (потврда ЈВП „Воде Војоводине“) закључно са 2017. годином за подносиоца пријаве;
15. доказ о измиреним доспелим пореским обавезама закључно са 2017. годином за подносиоца пријаве (издато од стране надлежног органа јединице локалне самоуправе где се налази предметна инвестиција, ако се пребивалиште подносиоца пријаве налази на територији друге локалне самоуправе онда треба доставити напред наведено уверење и од те локалне самоуправе);
16. доказ о измиреним доспелим обавезама за закуп пољопривредног земљишта у државној својини (потврда надлежног органа, или фотокопија уговора са Министарством пољопривреде, шумарства и водопривреде и доказ o извршеном плаћању).
17. изјава да добављач и наручилац опреме не представљају повезана лица у складу с чл. 62. Закона о привредним друштвима (изјава је у оквиру обрасца пријаве).

**Додатна обавезна документација за предузетнике:**

1. извод из Агенције за привредне регистре, с пореским идентификационим бројем;

**Додатна обавезна документација за правна лица:**

1. извод из Агенције за привредне регистре, с пореским идентификационим бројем;
2. потврда Агенције за привредне регистре о томе да над правним лицем није покренут поступак стечаја и/или ликвидације.
3. за задруге потврду овлашћеног Ревизијског савеза да задруга послује у складу са Законом о задругама, при чему се потврда издаје на основу коначног извештаја о обављеној задружног ревизији, не старијем од две године, у складу са Законом о задругама, при чему се потврда издаје на основу коначног извештаја о обављеној задружног ревизији, не старијем од две године, у складу са Законом.
4. потврда Агенције за привредне регистре о томе да је правно лице разврстано у микро или мало правно лице, у складу са Законом о рачуноводству („Службени гласник РС“, број 62/2013).

Подносилац пријаве треба да се изјасни на обрасцу који је саставни део пријаве о томе да ли ће документацију наведену под тачкама 3,14,15,18,19,20,21,22 прибавити сам или ће Покрајински секретаријат по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

Поступак доношења одлуке је у складу са Пословником.

**7.ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Пословником о раду комисија за израду конкурса и правилника и поступање по конкурсима расписаним у Секретаријату, а на основу ког је донет правилник за доделу бесповратних средстава за опремање сточарских фарми у АП Војводини у 2018.години

**8. УСЛОВИ КОРИШЋЕЊА СРЕДСТАВА**

1. Средства за подршку инвестиција по овом конкурсу додељују се бесповратно;
2. У складу с критеријумима дефинисаним Правилником о додели бесповратних средстава за опремање сточарских фарми у АП Војводини у 2018. години (у даљем тексту Правилник), формира се бодовна листа на основу које се додељују бесповратна средства до утрошка средстава опредељених овим конкурсом;
3. Пријаве на Конкурс које остваре број бодова мањи од 30% од укупног броја бодова - не улазе у даље разматрање Комисије.
4. Подносилац пријаве – физичко лице у обавези је да приликом потписивања уговора са Покрајинским секретаријатом о коришћењу средстава достави меницу с меничном изјавом, а правно лице ‒ регистровану меницу с меничном изјавом, као средство обезбеђења да опрема неће бити отуђена у року од пет година;
5. За инвестиције преко 300.000,00 динара ,по пријему конкурсне документације, а пре потписивања уговора, Покрајински секретаријат путем свог надлежног сектора налаже Пољопривредној стручној и саветодавној служби АП Војводине да утврди чињенично стање на терену (НУЛТА контрола);
6. Рок за реализацију инвестиције на основу предрачуна јесте 30 дана од дана потписивања уговора;
7. Бесповратна средства исплаћују се након реализације инвестиције, односно након што корисник бесповратних средстава уради монтажу опреме и достави Секретаријату следећу документацију:
* захтев за исплату за кориснике средстава који аплицирају путем предрачуна;
* извештај о наменском утрошку средстава;
* оригинал рачун за набавку предметне инвестиције;
* отпремницу за набавку предметне инвестиције за коју је, у складу са посебним прописима, утврђена обавеза издавања отпремнице;
* доказ о извршеном плаћању предметне инвестиције и то потврду о преносу средстава и извод оверен од стране банке, а у случају када је физичко лице извршило готовинско или плаћање картицом може доставити само фискални исечак;
* фотокопију уговора о кредиту, уколико је предметна инвестиција набављена путем кредита

Покрајински секретаријат путем надлежног сектора налаже Пољопривредној стручној и саветодавној служби АП Војводине да утврди чињенично стање на терену, достављањем извештаја и записника Покрајинском секретаријату;

1. Покрајински секретаријат задржава право да од подносиоца пријаве затражи додатну документацију, исто тако, Покрајински секретаријат може да од пољопривредне инспекције Министарства пољопривреде, шумарства и водопривреде затражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности;
2. У моменту исплате средстава рачун предузетника и правног лица не сме бити у блокади;
3. Поступак доношења одлуке, критеријуми и остала питања везана за конкурс, прописани су Правилником;
4. Бесповратна средства исплаћиваће се у складу с приливом средстава у буџет АП Војводине.

9.  **НАЧИН ДОСТАВЉАЊА ПРИЈАВА**

Пријаву на Конкурс с траженом документацијом достављати ПОШТОМ НА АДРЕСУ:

Покрајински секретаријат за пољопривреду,

водопривреду и шумарство

21000 Нови Сад

Булевар Михајла Пупина број 16

с назнаком:

„КОНКУРС ЗА ДОДЕЛУ БЕСПОВРАТНИХ СРЕДСТАВА ЗА ОПРЕМАЊЕ ФАРМИ У 2018.ГОДИНИ”

или лично на писарници покрајинских органа управе у згради Покрајинске владе АП Војводине, сваког

радног дана од 9.00 до 14.00 часова.

**10 КОНТАКТ ЗА ДОДАТНЕ ИНФОРМАЦИЈЕ**

Све додатне информације можете добити путем телефона: 021/4881-852 од 10-12 часова

**10.1. ПОДАЦИ О ПРЕУЗИМАЊУ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, образац пријаве и Правилник могу се преузети на веб-сајту Покрајинског

секретаријата за пољоривреду, водопривреду и шумарство АП Војводине: www.psp.vojvodina.gov.rs.